section_heading: Osmansko razdoblje
paragraph_text: Pojam narodnosti bio je stran u Osmanskom Carstvu. Umjesto toga važio je miletski sustav gdje je religija bila glavni faktor u identifikaciji pučanstva. Narodnost nije bila bitna ni za visoke osmanske dužnosnike. Prvi uvjet za stupanje u službu bilo je prevjeravanje na islam, a tek onda poznavanje turskog jezika i pisma. Zahvaljujući ovakvoj politici, mnogi su slavenski muslimani služili kao veliki veziri.